Szöveg 2. eredeti:[http://csermelyblog.tehetsegpont.hu/sites/default/files/ajandek(1).pdf](http://csermelyblog.tehetsegpont.hu/sites/default/files/ajandek%281%29.pdf)

***Max Lucado:***

**Különleges ajándék**

1. **kép: Pancsinelló üdvözli Élit**

Pancsinelló kilépett pici házikójából, felnézett és köszöntötte Élit. Éli is integetett neki. „Gyönyörű napunk van Éli!” –mondta Pancsinelló. „Vedd úgy, hogy ajándék” – felelte Éli.

1. **kép: A famanók ajándékot kapnak**

Amikor Pancsinelló kinyitotta a postaládáját, egy piros csomagot talált benne, a csomagban pedig egy kalapácsot. „Egy kalapács!” – kiáltott fel. „Nagyon szeretem a kalapácsokat! De vajon ki adhatta?”  Lúcia, Pancsinelló barátja is ugyanezt kérdezte magában: „Ki adta nekem ezt a gyönyörű ajándékot? Egy ecset, meg egy festékkészlet!” Fafejű és Forgács meg az ágyuk szélén találtak ajándékokat. „De szuper Varrókészlet!” – kiáltotta Fafejű. ” Forgács is nagyon izgatott volt: „Egy gitár! De jó, hogy tudok gitározni! Szerinted ki adta nekünk az ajándékokat?” „És vajon miért adta?” Henrik, a pék, büszkén szólt oda feleségének: „Nézd csak, egy új fakanál!” A virágkötő Viola egy gyönyörű vázát talált a küszöbön. Még a polgármesterék is kaptak ajándékot! „Nézd már, egy vödör kisseprűvel!” – mondta ragyogó ábrázattal a polgármester. „Ez az ajándék biztosan neked szól!” – mondta a felesége „Ez viszont neked!” – szólt a férj, miközben valamit kiemelt a doboz mélyéről egy könyvet.

1. **kép: A bajba jutott család**

Egy nagyon fáradt famanó-család volt odalent, három vacogó kisgyermekkel,  akik Élihez indultak, de bajba kerültek. „Mi történt?” – kérdezte Lúcia a családfőtől. „Minden rosszul sült el” – válaszolt az apuka. „Az egyik kocsikerék eltört, miközben a hídon átjöttünk.”

„Amikor a kerék eltört, a kocsi megdőlt – folytatta –, és az összes ruhánk a folyóba esett.” Az ennivalójuk pedig teljesen elázott. Fáradtak, éheses és piszkosak voltak. Néhány pillanatig senki nem szólt semmit. Senki nem tudta, mit is mondhatna.

1. **kép: A famanók segíteni akarnak, de nem megy nekik**

Aztán Pancsinellónak eszébe jutott valami. „Segíthetnénk nekik.” – szólt a többi famanóhoz. Így mindenki megrohamozta a kocsit. Fafejű megpróbálta levenni a kereket, de az meg sem moccant. Amikor Henrik megrántotta kettétört.  „Látja, mit csinált? Inkább engedjen ide engem!” – mondta a polgármester megrovóan. De amikor felemelte, a kerék apró darabjaira hullott. „Nagyon fázunk, és éhesek vagyunk” – sóhajtozott az anyuka. „Hát nekem vannak ruháim!” – mondta Henrik, és már futott is haza. „Én meg tudok főzni!” – kiáltotta a polgármesterné, mire a férje nagyot nézett. Az asszony elindult hazafelé, de megégett kenyérrel és hideg levessel tért vissza. Henrik meg hozott ugyan ruhákat, de nem lettek jók senkire a családban. Ez így nem lesz jó, gondolta Pancsinelló újból. De nem tudta, mit tehetne. Senki sem tudta. A család még mindig vacogott, és hangosan korgott a gyomruk.

1. **kép: A famanók összevesznek**

Ráadásul a famanók elkezdtek vitatkozni egymással. „Valami nem stimmel.” – mondta Pancsinelló. Néma csend lett. „Persze, hogy nem” – mondta Lúcia egyetértően. „De mit tegyünk?” Hirtelen felcsillant Pancs szeme. Reményteljes hangon szólalt meg: „Tudom már! Menjünk, kérdezzük meg Élit!”

1. **kép: Éli elmondja, mit tegyenek**

„Szervusztok, barátaim!” – mondta Éli, és közben leült a ház előtti kis padra. „Mit segíthetek nektek?” Beszámoltak neki az utazó családról. „Tudom.” Amikor elmesélték készítőjüknek, hogy a víz elvitte a család ruháit, és odalett az ennivalójuk is, megint csak bólogatott: „Tudom.” „Hozzád tartanak!” – tette még hozzá Lúcia. „Tudom” – mondta Éli mosolyogva. „Tudod?!?” – kérdezett vissza Lúcia. „Tudtál a kerékről, az ennivalókról meg a ruhákról?” „Igen.” „Tudtad, hogy jönnek hozzád?” Megint csak bólintott. Lúcia Pancsra nézett. Pancs meg a többiekre. Aztán mindenki Élire nézett, és egyszerre kérdezték: „Akkor miért nem segítettél rajtuk?” „Segítettem.” A famanók nem értették. „Segítettél?!? Mit segítettél?!?” „Odaküldtelek titeket.” – mondta Éli. „Minket?!” – értetlenkedtek a famanók.  „Igen, titeket. Bevezettem őket a faluba, hogy segíteni tudjatok nekik.” – felelte Éli. „Pont ez a baj, Éli. Szeretnénk segíteni, de nem tudjuk, hogyan. – válaszoltak a manók. „Úgy tűnik nekem, hogy mindenki tenni szeretne valamit, de senki nem azt teszi, amit kellene” – mondta Éli. „Micsoda?!?” – kérdezte Forgács és Fafejű egyszerre. „Próbáljátok meg, hogy mindenki csinálja azt, amit a legjobban tud!” A famanók eltűnődtek. Mit is jelenthet ez?!? „Azt kell csinálnotok, amit a legjobban tudtok!” – ismételte meg. Majd megkérdezte: „Ugye vannak ajándékaitok?” Először senki nem szólt semmit. Majd Pancsinelló észbekapott: „Igen, persze! A famanók egyenként felsorolták, hogy ki mit kapott, és akkor Lúcia hirtelen rájött valamire. Rögtön meg is kérdezte a mestertől: „Tőled kaptuk azokat az ajándékokat, Éli?” Ő mosolyogva bólogatott, és így szólt: „Használjátok az ajándékokat, amit adtam nektek! Ne azzal próbáljatok segíteni, amitek nincs! Azt kell tennetek, amit a legjobban tudtok!

1. **kép: A famanók megértik, hogyan segíthetnek**

Hazafelé már sokkal jobban érezték magukat. Egyenesen odamentek, ahol az ajándékok hevertek. Pancsinelló fogta a kalapácsát, és a kocsira nézve boldogan kiáltotta: „Ezzel meg tudom javítani a kereket!” Forgács fogta a tűt és cérnát, és bejelentette: „Itt az ideje, hogy nekilássak varrni.” Henrik, a pék, nekiállt főzni az új fakanállal. A polgármester letisztogatta a kocsit a kisseprűvel, Lúcia meg kifestette az új ecsettel. Amíg a család jóízűen megette a pék főztjét, Forgács is elkészült az új ruhákkal. Közben a polgármesterné felolvasott a gyerekeknek, Fafejű meg énekelt pár dalt a gitárjával. De nem sokáig hallgatták, mert olyan fáradtak voltak, hogy hamarosan elaludtak. A famanók megegyeztek, hogy másnap reggel megint találkozni fognak, és elkísérik Élihez az utazókat.

1. **kép: A famanók megköszönik  az ajándékokat**

 Alighogy a nap felkelt, vidám famanók kis csoportja ment felfelé a domboldalon a csillogó-villogó kocsival. A madarak énekeltek, a famanók mosolyogtak. Éli örömmel fogadta a kis társaságot. „Úgy látom, jó munkát végeztetek!” – mondta. „Bizony ám, Éli!” – válaszolt Pancsinelló lelkesen. „Köszönjük az ajándékokat! Tudsz esetleg másról is, akinek szüksége van a segítségünkre?